**Tisztelt Ügyvéd kolléga!**

Kérjük jelentse be, illetve frissítse letéti számláinak adatait a [MÜK letéti szabályzatának](https://net.jogtar.hu/muk?docid=A18S0007.MUK&getdoc=1&dbnum=1&searchUrl=/muk-kereso/gyors?keyword%3Dlet%25C3%25A9tkezel%25C3%25A9s) 6.3. pontja értelmében:

*„Az ügyvéd pénzletétet csak akkor vehet át, ha valamennyi letéti számlája és alszámlája számát bejelenti a területi ügyvédi kamarának.”*

A bejelentést az (egyéni) ügyvéd, európai közösségi jogász vagy az ügyvédi iroda vezetője / irodagondnoka köteles megtenni. A bejelentést a Kamara elektronikus ügyintézési felületén teheti meg, Ügyfélkapus azonosítás után:

**<https://szegediuk.tavugyintezes.hu>**

**Kérjük, hogy nyilatkozatát késedelem nélkül, de legkésőbb 2024. március 11.-én éjfélig tegye meg.**

Készítse elő:

* saját KASZ számát,
* letéti bankszámlaszám adatait,
* a letéti számla szerződés megkötésének időpont adatát és
* ügyfélkapu belépési kódjait.

Fontos tudnivalók:

* A felületen csak azok az irodák látszanak, melyek rendelkeznek a Kamarához bejelentett cégkapuval. Amennyiben a cégkapu bejelentés nem történt még meg, előbb ezt tegye meg.
* A bejelentés elmulasztása bírsággal járó fegyelmi vétség. (A most megteendő bejelentéssel/frissítéssel ez a kockázat megszűnik.)
* **Amennyiben Ön nem kezel letétet és nem rendelkezik letéti számlával, erről is nyilatkoznia kell a felületen keresztül.**
* Ha Ön a saját területi kamarájához már tett letéti számla bejelentést, kérjük, hogy ezen a felületen a bejelentést akkor is **ismételje** / **frissítse meg.**
* A jövőben a számla módosulások bejelentés/frissítést ugyanezen a felületen keresztül tudja elvégezni.
* Javasoljuk, régi inaktív letéti számláit a pénzintézetnél szüntesse meg.

**Kérjük, hogy ezen kívül az innen elérhető** [**ügyvédi e-letétnyilvántartási rendszer**](https://www.e-letet.hu/index.html)**ben a korábban bármikor tett letéti bejelentéseket (pénznem és összeg adatokat) is ellenőrizze és a napi állapot szerint módosítsa!** **A már kifizetett letéteket pedig a rendszerben zárja le.** (Az „élő” letétet jobb oldalon piros, a lezárást zöld „pipa” jelzi.)

Köszönjük hatékony közreműködését.

**Magyar Ügyvédi Kamara**

(Mint a területi kamara adatfeldolgozója)